श्रीरामदेव झा, एम. ए। 
| मैथिली--विभाग ` 
चन्द्रधारी मिथिला कॉलेज, दरभंगा (बिहार) 


~ मिथिला-रिसचं-सोसाइटी 
| लहेरियासराय 
वरभंगा 


शिया SN 
कचा म्या 

शङरदेवकृत अङ्घीयानाट-- 


रामविजय 


श्रीरामदेव झा, एम. एः 
__ मैथिली- विभाग 
चन्द्रधारी मिथिला कॉलेज, दरभंगा (बिहार) 


मिथिला-रिसर्च-सोसाइटी 


लहेरियासराय 
दरभंगा 

RAM-VIJAYA 
( ANKIYA NAT) 


रास-विजय 


७ सर्वाधिकार : श्रीरामदेव झा 

७ आमुख : श्रीचन्द्रनाथ मिश्र 'अमर' 

® प्रकाशक _ _ ३ मिथिला रिसर्च सोसाइटी 
लहेरियासराय, दरभंगा 


@ प्राप्ति स्थान ३ नवरत्न गोष्ठी 
| मिश्रटोला, दरभंगा _ 


© 
` पुस्तक केन्द्र | 
लालबाग, दरभंगा 


@ दुतिय संस्करण : १९८९ 


छ मूल्य : तीन टाका पचीस पाइ 
७ मुद्रक : कु'जल प्रेस 
भिखना पहाड़ी (पी० एन० सिन्हा हाता) 
पटना-४ 

रस विजय नाट 


श्लोक 
यन्तामाखिल लोक शोक शमनं यन्नाम प्रोमास्पदम्‌ । 
पापापारपयोधि तारणविधौ यन्ताम पीनप्लव:। । 
यन्नाम श्रबणात्‌ पुनाति श्वपचः प्राप्नोति मोक्ष क्षितो । 
तं श्रीराममहं महेश वरदं वन्दे सदा सादरम्‌ ॥ 
अपिच 


थेनाभाजि धनुः शिवस्य सहसा सीता समाइवासिता। . 
येनाकारि- पराभवो भृगुपते्व्वासक्त रामस्य च॥ 
वैदेहीं विधिवद्विवाहमकरोत्‌ निज्जित्य यः पार्थिवान्‌। - 
युष्माकं वितनोतु शं-स भगवान्‌ श्रीरामचन्द्रश्चिरम्‌ ॥ 
, गीत | | 
राम सुहाइ-एकतालि । ह 
ध्र०-जय जग जीवन राम। कयलो पडि परणाम॥ | 
पद०--याहे नाम गुणमुहे गाइ । पापी परम पद पाइ॥ 
ओहि भवताप आपारा । याहे स्मरणे करु पारा ॥ 
` अजगव भञ्ज्नकारी। पावल जनक कुमारी ॥ 
नृप सब छेदल ब्राणे। । कृष्ण कि्करे एहु भाणे ॥ 


स्द्यन्ते सुत्रधार: । अलमति विस्तरेण । प्रथमं माधवो-माधव 
इत्युक्वा श्वीरापचन्द्र' प्रणम्य सभासदः सम्बोघ्य आह्‌ । 


श्लोक 


भो भोः सामाजिक यूयं श्ुणृष्वमधुना बधा । 
श्रीराम विजयं नाम नाटकंम मोक्षसाधकम ॥ 


भटिमा 


जय जय रघुकुल कमल प्रकाशक दासक नाशक भीति। 
जय जय निजजन यातन घातन पातन पातक रीति॥ 

हरक शरासन नाशन शासन 
छेदल भेदल खेदल दापे 


भृगुवर रामक रामक कामक 
भवभय भजन सज्जन रञ्जन 
योहि वनमाली वालिक घालि 
याहेरि कोप कटाक्ष निरिखि 
समरक नागर नागर सागर 
भकता भीता सीता नीता. 
साफलल बाणी जानि आनि 
यत आतङ्का लङ्का शङ्का 
जगतक अन्तक सन्तक तन्तक 
भूमिक भार उतारल तारल 
ब्रह्मा महेश्वर किङ्कर याकर . 
त्रिभुवन कारण तारण मारण 
सोहि महेश्वर रामक नाटक 
याहेर कथने कथने करइ 
असारत सारत कारत भारत 
पद अरविन्द अनिन्द गोविन्द 
धन जन जीवन यैचन बिजुरि - 
जानव केशव देवक सेवा 
सब अपराधक बाधक साधक 
कहे कृष्ण किङ्कर लोक निरन्तर 


नुप सब बाण सन्धाने। 
तापे पलावत प्राणे ॥ 
कयलि दरप उपान्त। 
जीवन जानकी कान्त ॥ 
राजा करू सूग्र,व। 
कम्पित जलधिक जीव ॥ 


'शिला सेतु कय बन्ध । 


युद्धे बधिये दश कन्ध॥ 
थापि विभीषण पाट। 
कयलि पुनु उतपात॥ 


परल परमा काम। 
सुरनर राजा राम॥ 


पडि पडि करतु सेवा। 
योहि देवको देवा॥ 


शुन सब कय विशोआस । 


कलिमल सकले विनाश । 
नरतनु विफलेहि थाइ। 


हृदि पङ्कज धरु भाइ॥ 
उजुरि देख ने देखा। 
सोहि दिला करि देखा ॥ 
सिद्धि ऋद्धि हरि नाम । 
डाकि बोलहु राम राम ॥ 


सुत्र०--भो भो सभासद ! धाध्रुजन ! ये जगतक परम ईश्वर नारायण 
भूमिक भार हरण निमित्त दशरथ गृहे अवतरल सोहि भगवन्त 
श्रीराम रूपे ओहि सभामध्ये प्रवेश कयकहु सीता विवाह विहार 
नित्य परम कौतुके करब; ताहे सावधाने देखह शुनह । 


प्रथमे लक्ष्मण सहित श्रीराम प्रवेश । तदनन्तर सखी सब सहित 
सीताक प्रवेश । इति ज्ञात्वा सवर्वे सावधाने स्थीयताम्‌ । 


सुत्र०-आहे सङ्गी, कि वाद्य शुनिये १ 

(कै 


सङ्गी -सखि ! देव दुन्दुभि बांजत । अः श्रीरामचन्द्र मिललं ॥ 
श्लोक 


प्रवेशमकरोत्‌ कामं रामो राजीव लोचन: । 
ससोदरो धनुः ष्पाणी रूपेणाप्रतिमो भुवि ॥ 


सुत्र०--आहेँ सभासद ! याकर कंथा कहैछि से श्रीरांम लक्ष्मण सहित एं 
आंबत । | 
गीत' 
राग सिन्धुरा--एक तालि 
ध्र ० - मेलि परत्रेश परमेश रघुनाथे। सङ्ग सोदर शरधनु धरि हाते ॥ 
पद -श्याम रुचिर चिर पीत प्रकाश । पङ्कज नयन वयन मन्द हास ॥ 
मणिमय मुकुट कुण्डल गण्डे डोले । हेरि मुरुति मन मनमथ भोले ॥ 
माणिक मोति ज्योति हेम हारा । गगण इजोर येचन रुचि तारा ॥ 
चरणक रञ्जि मञ्जिर मणि रोल । कृष्ण किङ्करओहिशङ्कर बोल ॥ 
सूत्र०--ओऔहि परकारे श्रीरामचन्द्र प्रवेश कय एक पाश हुया रहल । 
' तदन्तर सीताक प्रवेश शुनह । आहे सङ्गी, किवाद्य वाजे ? 
सङ्गो -अः देववाद्य बाजे । 
सुत्र० - अः जनक नन्दिनी सीता सखी सब सहित मिलल मिलल। 
| श्लोक 
चकांर जानकी कामं प्रवेशं सखी सङ्गता । 
चिन्तयन्ती रामचन्द्र चरणो रुचिरानना।। 
सुत्र०-हे सामाजिक, सखी मदनमन्थरा कनकावती सहित जनकनन्दिनो 
सीताराम॑ंक चरणा चिन्ति प्रवेश कय॑ आबे । आहे देखह निरन्तरे 
हरि बोल । 
गीत 
राग सुहाइ- एकतालि । 


क्र ०-आयें जनक सुता कय परवेश। पेखिये वदन मदन मन क्लेश ॥ 
पद -माणिक मुकुट कुण्डल कह कान्ति । दसन ओ तिम नव मोतिम पन्ति ।। 


इसतू हासि चान्दक रुचि छोड़ । नील अलका लोल लोचन चकोर ॥ 

४ | 
कङ्कण कनक केयूर झनकाइ । रामक चरण चिन्तिये चित लाई ॥ 
पदपङ्कज मणि मञ्जिर रोल । रूपे भूवन भुले शङ्करे बोले॥ 
सूग्र०- हे सामाजिक लोक ! से जनकनन्दिनी सीता सखी सब सहिते नृत्य 
करिये से जातिस्मर कन्या पुर्व्व जनमक कथा चित्ते परल। ताहे 
सुमरि परि क्रन्दन कय रहल । ताहे देखिसखी मदनमन्थरा, सखी 
कनकावती बहु मेलि धरि पुचत । 
सखी- आहे सखी, तुह राजनन्दनी, कोन सम्पति नहि थिक । कि निमित्ते 
तो हो बारम्बार विलाप करह ? | 
सखी-- प्राण सखी, हामाक शपत, तोहार पावे लागु हामात सत्तर कथा 
कह्‌ । 


श्लोक | 
ततः सीता विनिःश्वस्य चरितै पुव्वं ज्मनः । 
सखीभ्यां वर्णयामास रुदती सुदती सती ॥ . 
सूत्र ०-सीता कति वेलि स्वस्थ हुया आञ्चोरे आखि मुख मुचि विशवास 
फोकारि सखी सबक सम्बोधित वचन बोलये लागल । 
सोता-आहे सखी सब ! परम अभागिनीक की पूचह ? हामु पुरब जनम 
ईश्वर नारांयणक स्वामी इछा कयल । अनेक काय क्लेश करिये 
बहुत वरिषत तपस्या कयलो । तदन्तरे आकाशी वाणी शुनल 
“आहे कन्या, तोहो-ओहि जनमे स्वामीक भेट नाइँपाबव। आर 
जनमे श्री रामरूपे तोहोक विवाह करब ।' इहा जानि हामु अगनि : 
प्रवेशि प्राण छाड़ल । आहे सखी सब, से दैव वाणी विफल भेल; 
से श्रीराम चरण ओहि जनमे भेट नाहि भेलो। | 
सुत्र०-ओहि बुलिते सीताक परम सन्ताप उपजल । हा राम स्वामी बलि * 
मोह हुया माति लोण्टि येचे विलाप कयल ताहे देखह शुनह्‌ । 
निरन्तरे हरि बोल हरि। 


गीत' 
राग सुहाइ-चुटक ला । 


ध.०--विलपति मैथिलि माइ नीर नयन 


न. झुराइ। 
घन घन स्वास फोकारत तनु चेतन 


नाई ॥ 

पंद०--चिरंं विरहे दहे देहा दिश देखू अन्धियारि । 
रमया बिने मन झामर परमरुचिकुमारी ।. 
हा हरि हरि जम्पय जीव येचें नायाइ। 
राम चरणे लागु गति आबरि नाइ॥ 
सूत्र ०--ऐचन सीताक विलाप देखिये सखी सब प्रबोध बोलल । 
सखीसब-आहे प्राण सखि ! से भकतक बान्धव माधव तोहांक 
दुख दूर करब । पुरब जनमक. तोहांर. स्वामी अवश्यक भेट 
पावब । हे सखी, ताप छाड़ह्‌ । | 
सुत्र - हे सामाजिक लोक ! जनकनन्दनी सीता किञ्चित्‌ स्वस्थ हयां 
सखी सब सहित एक पाश हया रहल । तदन्तर दशर रांजाक 
प्रवेश देखह। | | & ८ > 
श्लोक 
प्रविवेश महातेजा राजा दशरथस्तदा । 
छत्र चामर संयुक्तो धनुष्पाणिनृ पोत्तम ॥ 
गीत ` | 
` ` राग कानाड़ा-परिताल | रः 
ध्र,० - आये दशरथ. पृथिवी नाथ । हुले चामर छत्र. धरु माथ ॥ 
पद -दुज्जय वीर धरिये शर चाप काम्पे रिपुसब याहे प्राताप ॥ 
त्रिभुवन ईश्वर रामक बाप । याहे हेरि दूर होवय पाप ॥ 
सुत्र०-ऐचन प्रवेश कये राजा दंशरथ परम हेरिषे बैठि रहल । 
श्लोक 
शिष्येण साकमागत्ये विश्वामित्रों महामुनिः । 
आशीर्व्वाद ददौ तस्मै राज्ञे मन्त्रमुदीरयन ॥ 
सुत्र० = तदनन्तर ऋषिराज कौशिक शिष्य सहिते आसिकहु राजा 
दशरथक आशीर्वाद करिये ये कहल, ता देखह शुनह । निरन्तरे 
हरि बोल हरि । 
गीत 
राग कनाड़ा-परिताल । 
धर ०-आवत कौशिक चण्ड। माला माथे हाथे धरु दण्ड ॥ 

पद-लाड़य बाहु हरि गुण गाइ । सचकित नयन चतुहिके चाइ ॥ 
शोभे सुललित तिलक कपाल । हेरत कोपे येसे यम काल ॥ 
सुत्र» -ऐचन प्रवेश दिये ऋषिराज राजाक आशीर्ग्वाद कयल । 


श्लोक 
चिरञ्जीव चिरञ्जीव चिरञ्जीव जनाधिप । 
पुत्र पत्ती समायुक्तः भक्तिमान्‌ भव माधवे॥ 
कौशिक -हे राजा दशरथ ! तोहो सपरिवारे चिरञ्जीव भव। ` 
सुत्र०-राजा ऋषिक आसने बैठाया परि प्रणाम कथ कर योरेबोल। | 


दशरथ -हे मुनिराज ! तोहारि पद परशे' आजु हामार अयोध्या पुर पवित्र 
भेल । तब दरशने आमार जनम सफल भेल। मूनि अब कोन 
प्रयोजन साधो; हामाक आज्ञा करह। सभामध्ये सत्य अङ्गीकार 
कये बोललो- आजु'ये दान मागह,:तोहोक सत्ये: सत्ये देवबो । | 

कौशिकऋषि-( राजाक वाणी शुनि हासि कौतुके उठिकहु नृत्य कयल ) 
आः मनोरथ साफल भेल । ( राजाक आशीर्व्वाद क+ बोलल ) हे 
नुपते ! तोहो पृथिवीक कल्पतरु ! तोहार ठाइ प्रार्थक कबहु विमुख 
नाहि इहा जानो, किन्तु हामार प्रार्थना शुनह। हामु सिद्धाश्रमत 
यज्ञ आरम्भल। ताहेक मारीच सुवाहु दोहो राक्षस बिघिनि 
आचरय। से यज्ञ रक्षा निमित्त तोहार राम लक्ष्मण दोहो कुमारक 
हामार सङ्ग पठाव, तबे हामार मनोरथ सिद्ध हय । 


श्लोक 
तन्निशम्याभवद्भीतः पपात'..मूच्छिंतो भुवि । 
करोति कातरं राजा विधृत्य ` चरणौ मुत्तेः । ; 


सूत्र०--राजा ऋषिक ऐचन वचन शुनिये दुरन्त चिन्ताये पीड़ल। 

| मूच्छित हुया पड़ल। तदनन्तरे स्वस्थ हुया ऋषिक चरणे धरिकहु 
कातर कय बोल । 

दशरथ--आहे मुनिराज ! हामार पुत्र राम लक्ष्मण से बालक । ताहेक 
राक्षसक दिते चाव.! ओहि कोन व्यवहार ! हा हा हे ऋषिराज, 
यज्ञ रक्षा निमित्ते हामाक निया याव । 

पत्र ०--राजाक वचन शुनिये कौशिक परम कोपे भरचय । 
कौशिक -अये असत्यवादी । राम लक्ष्मनक नाहि पठावब ? 
सुत्र० ला बुलि कोपे कम्पमान हुया वेगे चलल । बाहु लाडिये कोपे 
Rh । राजा आगु हुया ऋषिर चरण धरि कहु येचे 
वलाप कयल ता देखह शुनह । निरन्तरे हरिबोल हरि । 
गीत 
राग सुहाइ--यति ताल 
क्रू. ०--करहु करुणा ऋषि सुत दान देहु | 
- कोन मुहे कहब रामक तुहु लेहु ॥ 
पद--नेहबि राम राक्षस लागि मागि । आहे अधिक हृदये दहे आगि ॥ 
बालक राम किछुवे नाहि जाने । ताहे नाहेरि रहबि नाहि प्राणे ॥ 
दश रथ--बालक राक कैछे राक्षसक हाथे दिते चाव ? इहा उचित नोहे । 
| बाप ! रामक छाडि हामाक निया याव । 
ऋषि--अये दशरथ ! तुहु रामक चरित्र किछु जानये नाहि । योग बले 
हामु सबे जानो । ओहि रामचन्द्र परम ईश्वर महा हरिक अंश 
अवतार । असुर राक्षस" मारि भूमिक भार उतारव । इहा जानि 
किछ चिन्ता नाहि करबि । सत्य राखि सत्वरे राम लक्षमणक 
हामार संगे पठाव । - 
सुत्र--राजा ऋषिक वाणी शुनिकहु किच्छिपक्र स्वस्थ हुया ऋषिक हाते 
राम लक्षमणक्र समपि देलह कौशिक कौतुके राजकुमार दोहो संगे 
लैया येचे चलल, ता देखह शुनहु; निरन्तरे हरि बोल हरि। 
पयार 
राग कानाड़ा 
चलल' कौशिक साधिये काम । पाचु पाचु चलल लक्षमण राम ॥ 
देलहु धनुक दिव्य वाण । लक्षमण राम पेखहि सव जात ॥ 
आश्रम याइते ऋषिक उचाट । पेखिये ताइका बेढ़ल: बाट ॥ 
मिलिल भय्य पिशाचिनी हासे। काम्पे कौशिक पड़िये तरासे॥ 


राक्षसी खाइ राख रघुनाथे। शुनिये राम धरल धनु हाते॥ 
बुलिये निर्भय जोरल वाण । ताड़का हृदये करु सन्धान॥ 

पड़ल पिशाची तेजि आटास । वज्रपाते येचे लोक तरास! 
हृदये आनन्द मिलिल अधिक । साधु साधु रामक बोल कौशिक ॥ 
हरिषे शिहरे देहक लोम। आश्रम पाइ आरम्भल होत ॥ 
देखिये धूम मारीच सुबाहु । चान्द गिलिते येच आवल राहु ॥ 
त्रासे कौशिक कहय आरावे । पेखु पेखु दोहो राक्षस आवे । 
अव रघुनाथ करहु मोहे त्राण । शुनिये राम धरल धनु वाण ॥ 
बिधल हृदय मरमक सन्धाने । उड़ल - राक्षस रामक वाणे ॥ 
भेलि सुबाहु सागरत पात। मारीच प्राण पड़ल लङ्कात ॥ 
नाश गेल अबदोहो पिशाचे | कौतुक उठि कहु कोशिक नाचे ॥ 
रामक रङ्गो साधु साधु बोल । जय जय राम करब घनरोल ॥ * 
सुत्र०--परम सन्तोषे कौशिक रामक आशीर्वाद कयल । 
| शलोक | 
जयतु जयतु रामः पार्थकत्राण हेतुः रधुकुल कमलाली सूर्य्यं वँशस्य देवः 
हरतु दुरितमेषां नाम सङ्कीत्तंनेः यः स्वजन सुत कलत्रः जीवतु सः चिरायुः ॥ 
कोशिक रघुकुल कमल प्रकाशक सुर्य रामचन्द्र -हामार आशीर्बादे पत्नी 
पुत्र सहित चिरजीवी भव । | 
सुत्र -ओहि बुलि आशोर्व्वादतुलसी देहल । श्रीराम माथा पाति लेलह । 
कौशिक--हें बाप रामचन्द्र ! तुहु हामरा परम उपकारी । मारिच सुबाहु 
राक्षस मारि हामार यज्ञ सिद्ध कयल। तोहाक गुण सुजये नाहि 
- पारि । सम्प्रति प्रत्युपकार तोहोक का करब । 
सुत्र०--ओहि बुलि ऋषि मने विमरिष कय पुनु बोलल । 
कौशिक --आः साधु प्रयोजन मिलल । हे रघुनाथ ! आजु जानकी सीताक ३ .' 
' स्वयम्बर मिलिछे । हामु जानल, महेशक धनु ये गुणदिते पारवसे ` 
कन्या सोहि पावे । से भुवन दुल्लंभ भाग्यवती यब तव गृहिणी हय 
हामार परम आनन्द मिलल । हामु योगबले जानो सोहि सीता पूर्ब 
जनमत बहुत तप आचरि तोहोक स्वामी न पावल । ताहेक स्मरिये 
ओहि जनमे तोहार चरण चिन्ति सर्व्वथा थिक । परम विरहालुर 
हुया तोमाक लागि रहैछे। हे सुन्दरीक रूप सम्प्रति कहव ताहे 
शुनह्‌ । 

भटिमा 


कि कहब रूप कुनारीक राभ। क 


नक पुतलि तुल तनु अनुपाम ॥ 
रतन तिलक लोले अलक कपोल । हे र 


रिये श्र भङ्ग त्रिभुवन भोल ॥ 
देखिये वदन चान्द भेलि लाज। नयन निरिखि कमल जल माज ॥ 
हेरिये भुज युग मिलल उछङ्क । ललित मृणाल भजल जलपडू ॥ 
आरतक करतल मुनिमन मोहा | कनक'शलका आङ्ग, करु शोहा ॥ 
वष्दुलि अधिक अधर अरु कान्ति । डाड़िम निबिड़ बीज दन्त पान्ति ॥ 
इषत हासि मदन मोह याइ। नासा तिलफुल कमलिनी माइ॥। 
नवयौवन स्तन बदरी प्रमाण । उरु करिकर कटि डम्बरुक ठान ॥ 
पद पल्लव नव पङ्कुज कान्ति । चम्पक पापरि आङ्ग लिक पान्ति ॥ 
नखचय चारु चान्द परकाश। लहु लहु मत्त गज गमन विलास ॥ 
कत लावण्य विधि निरमिलजानि। कोकिल नाद अमिया जुरे वाणी ॥ । 
तु हु सुकुमार रूपे नोह हीन। राज कुमारीक वथस नवीन।' 
` -सोहि वर रमणी घरणी यब हुइ। तब गृहवास साम्फल तब हुइ ॥ 
कहलो स्बरूप -वंचनः "श्रीराम । चलयः अविलम्ब जनकक ठाम्‌॥ 
भाङवि अजगव धनुक लोलाये । शुनि सीता भजब तुवा पाबे ॥ 
5 जाति हामि: संत्य वाणी बोल॥ डाकि करहु नर हरि रोल ॥ 
| श्लोक | 
सीतायाः . रूपलावण्यं* एवं निशम्य राघव: । 
 क्रषिभाझ्याष्य भगवन्‌ जगाम मिथिलां प्रति॥ 
| सुत्रे० _सीताक रूप सम्प्रति शुनिये रामक मने किञ्चित भावान्तर मिलल। 
नकी वियोग निमित्त निश्वास फो कारि ऋषिक संम्बोधित बोलल । 
श्रीरामचन्द्र-हे महा मुनिराज, से महेशक धनु वज्जाधिक कठिन, ताहेक 
गुण दिते हामार योग्यता कैचन हय? तथापि तोहार आज्ञा 
पालिते लागय' ऋषिराज, जाति सत्वरे चलहू । 
सुत्र०-उहि त्रुलि सोदर सहित ऋषि+फ पाचु श्रोराम येछे मिथिला चलल 
ताहे देखह शुनह, निन्तरे हरिबोल हरि । 


|| 


Scanned by CamScanner 


NS जन UT CR ESI 


१० 
गीत 
राग माहुर--यति मान 
धर ० -रमया चले मिथिलाक लाइ । 
राजीव लोचन श्याम सुन्दर सोदर सङ्गहि याइ । 
पद --शुनिये रामणीक काहिनी मिलल मोह मुरोरि ॥ 
भाव भिन्न रीत भेलि किञ्चित चित्त मदन बिगारि॥ 
वदन इन्दु मदन झामर काम पहिल प्रवेश । 
चलतु राघव काम कोतुक हरतु केशव क्लेश ॥ | 
सुत्र० -तदनन्तर मिथिलापुर पाइ ऋषि सोदर सहिते श्रीरामचद्ध राज 
सभा प्रवेश कयल । जनक राजा उठिकहु राम लक्ष्मण सहित 
विश्वामित्र एक आसने वसाई ऋषित प्रणामि स्तुति बोलल । 
जनक--हे ऋषिराज, तोहारि आगमने आजु हामार मिथिलापुर पवित्र 
भेल मेरि महाभाग्य मिलल' । _ 5 
सूत्र० ऋषि आशीर्वाद श्‍लोक. पढ़ल । 
श्लोक . 
ऋषि -चिरञ्जीव चिरञ्जीव राजन्‌ सज्जन रञजन। 
गज-वाजी-महेरवर्ये-भार्य्यात्मज युतः सदा ॥ 


« हे महाराज जनक, पुत्र. पौत्र सहित तोहो चिरकाल सुखी हव। 


तोहार सत्कारे परम सन्तोष भेलो' । 


सूत्र - जनक राजा राम लक्ष्मण रूप निरेखि परम आइ्चर्थ हुया मुनित पुंचत 


जनक - हे ऋषिराज, उहि बालक दोहो । अद्भुत मधुर मरुति देखि परम 
आनन्द भेलो । काहेर कुमार, किब देव, किवा मनुष्य हामु बृजये 
नाहि पारि। उहि सुकुमार कुमार दोहोक देखि हृदय सन्तोष भेलो' । 
सुत्र -ताहे शुनि ऋषि श्‍लोक पढ़ल । के 
श्लोक 


विश्वामित्र - सुतौ दशरथस्येतो आगतौ राम लक्ष्मणो । 
दुहितुस्तव सीतायाः स्वयंवर दिघ्क्षया ।। 


हे महाराज तोहारि परिचय नाहि । ये दशरथ राजा तोहार परम 


मित्र ताहेर कुमार दोहो हामार परम शिष्य । आरासबर नाम राम 


| 


> 

११ 


स्वयम्वर देखिते इहा आवलो 
इ महेशक धनु आनहू । 


लक्ष्मण । तोहारि दुहिता सीतार 
इहा जानि सत्त्वरे समाज मिला 
सुत्र--जनक राजा महाहर्षे राम लक्ष्मणक आलिङ्गि, बोलल । 
जनक--आः धन्य धन्य दशरथ राजा । ऐचन परम सुकुमार कुमार 
ताहेर गृहे ताहेर भाग्यक महिमा कि कहबे । 
सुत्र०-सेहि बुलि राजा परम उत्सवे शङ्ख शबदे सम्वाद नाद बहुत 
वजावल । मणिमन्त्र मन्त्रीक आदेश कयल । 


‹ जनक-एये मणिमन्त्र, ये नृपति सब बासा करि रहैछे ताहेक सत्वरे 
आनि समाज मिलाव । 


सुत्र०--इति श्रुत्वा मणिमन्त्र निष्क्रान्तः । 
| ६ ॥ श्लोक 
निशम्य परमा रामा रामागमन कौतुकम्‌ । 
सखी सम्प्रेषयामास जानकी कनकावतीम्‌ ॥ 
सुत्र०-तदन्तरे ढोल, ङङ्का, शङ्ख, गोमुख, मृदङ्ग, ताल, करताल, 
काहाल कोलाहल महोत्सव रव शुनि जानकी सखीक सम्बृद्धि 
बोलल । [ 9 
| सोता--आहे कनकावती, कि निमिते सभात हरिष बाजन शुनिये ? कोन 
| राजा आवल सत्वरे जानगिया। हामार बाम अङ्गो फन्दे । कोन 
कुशल कहे, इहा जानये नाहि । 
श्लोक 
तस्याः.कथामाकण्ये कौतुकात्‌ कनकावती । 
ययौ राजसभां साध्वी सीतां नत्वाति सत्वरम्‌ ॥ 
सुत्र०-सीताक ऐचन आदेश शुनिकहु कनकावती सीताक परणाम कय 
येचे चलल ता देखह शुनह; निरन्तरे हरि बोल हरि। 


गीत 
रागधनश्री- एकताली 
ध्र०- कौतुहले चले मायि। राम परिचये लाइ। 
कामिनी कनकावती । याइ राजहँस गति ॥ 
पद - पावे सभाक सती। देखल रघृपति॥ 


येचन गगन माज । उदित नक्षत्र राज॥ 


BI | 

१२ 
पेखि रूप लावणु। भेलि पुलकित. तनु ॥ 
झुरे नयनक नीर। तनु मन नोहे थिर॥ 
सुत्र०-- सभामध्ये रामक रूप लावण्य देखिये परम विस्मित हुया सीताक 
आगु गिया कनकावती परि परणामि बोलल । 
कनकावती --आहे प्राणसखि ! तोहार महोदय मिलिल । 
सीता- हे प्राणसखी ! तोहो कि देखल, कि शुनल सत्वरे कहा । 
कनकावती--आहे जनकनन्दिनी ! तोहो याहेर निमित्त प्राण राखह, सोहि , 
दशरथ राजकुमार कोटि कन्दपं दपं दलन रूप श्रीरामचन्द्र | 
तोहारि स्वयम्वर शुनिये आवल । ताहे देखि राजा जनक आनन्दे : 
दुन्दुभि बजावल । हे सखि, रामक कि आश्‍चर्य मानुष रूप की 
कहवो; एक अङ्गक लावण्य शत बरिषे कहिते नाहि परि । न 
सखि ! तथापि किछु कहछि ता शुनह्‌ । ` 
सटा 
शुनि सखि वचने स्वरूप । कि कहब रामक रूप। 
श्याम मुरति पीतवास। घने येचे बिजुरि विकाश ॥ 
` मस्तक छत्रक वेश। नील आकुड्चित - केश ॥ ..- 
रुचिकर कर्णं अतुल। नासा. नील: तिल फुल ॥ 
वदन इन्दु परकाश। अरुण अघर मन्द. हास ॥ 
ओतिम दशनक पान्ति ।. माणिक झिकमिक कान्ति॥ . 
मदन धनु भ्रव भङ्ग। भुज युग वलित भुजङ्ग 
नयन पङ्कज नव पाता। करतल उतपल राता ॥ 
आङ्ग.लि ललित अमूल। नखचय' ' चान्दक़् तुल ॥-:` 
सुन्दर उदर कटि बन्ध । शोहे सिंहबन्ध कंन्ध ॥ 
उरु करिकर निरुपाम। चरण कमल केश श्याम ॥ 
पदतल रातुल कान्ति। ध्वज यव पङ्कज कार्ति॥ 
मानुष ऐचन रूप। नाहि शुनि कहलो स्वरूप ॥ | 
नवीन वयस सुकुमार । भेलि नारायण अवतार ॥ 
किनो भेलि भाग्य तोहारि ।  तुहु नव तरुणी कुमारी ॥ 

१३ 
विधि मिलावल आनि । तेरि मनोरथ जानि ॥ 


अब सब पुरब आस । विरह दुख गेल नाश ॥ 
पावल स्वामीक कोल । कर नर हरि हरि रोल ॥ 


कनकावती - आहे सखि ! येचन महापुरुष लक्षण देखल हामु जानल ओहि 
ईश्वर नारायण; श्रीरामरूपे तोहार विवाह हेतु आवल । इहात 
किछु शङ्का नाहि करबि । सखी ! तोहार मनोरथ साफल भेल । 


- श्लोक 


'श्रुत्वा सखी मुखाद्रामचन्द्रस्य चरितामृतम्‌ । 
मूच्छिता पतिता सीता सुमहा हषं धषिता ॥ . 
सुत्र०--स्वामीक परम चरित्र शुनिये सीता महा हर्षान्विता हैया पड़ल । 
` वैच प्रेमरसे महा आकुला भेलि ता देखह शुनह, निरन्तरे हरि 
बोल हरि। SACRE | 
LP गोत | गा डि | 
sn 1 राग धनश्री-एकतालि . | | 
ध्र व०- स्वामीक चरित्र शुनिये कुमारी । 
` _्ञलि पुलक तनु चेतन आकुल, कमल नयन झुरे वारि ॥ 
पद- राम चरण चित्त थिर चिन्तिये, नयना मुदि रहु माइ॥ 
प्रेम परश रस राजनन्दिनी येच मानस अभिया झुराइ ॥ 
याहे विरह दहे रहेना जीवन सो पिउ पावल कोल ॥ 
आनन्द सिन्धु मगन मन कानिनी, कृष्ण किङ्कर ओहि बोल ॥ 
सुत्र०-सखि कनकावती, मदनमन्थरा सीताक धरिकहु आञ्चोरे अङ्ग 
मुछि प्रबोध बोलय । 
कनकावती - हे प्राण सखि ! तोहो याहेर चरण चिन्ति चिरकाज रहैछ, से 
त रामचन्द्रक विधि हाते मिलावल । 
मदनमन्थरा--हे सखि ! आनन्द समये तोहो कि निमित आकुल भेलि? 
हें माजिं ! स्वस्थ हव। 
सुत्र० _ सखी सबक वाणी शुनि सीता आकुल भाव तेजि रामक चरण 
चिन्तिये एक पाश हुया रहल । 

१४ 
श्लोक 
ततो नृपान्‌ यथानीय मणिमन्तो नृपाज्ञया । 
कारयामास महतों सभामुत्सवशोभिताम्‌ ॥ 
सूत्र०--तदन्तर मणिमन्त्र मन्त्री राजासबक आनिये यैचे महा सभा 
मिलावल ता देखह शुनह, निरन्तरे हरि बोल । 


गीत 


राग कनाड़ा--परिताल 
ध्र. ०-आवे नूर सब धरु शर चाप। काम्पे धरणी परम प्रताप ॥ 
पद--बाहु काण्डे खाण्डा उड़िहाते। दशन कामुरि झडूरय माथे ॥ 
` दरपे करन्त. धर मार रोल'। आवल राजसभा केरि कोल ।। 


सुत्र०-से राजा सब ऐचन वीभत्स भावना कय एक पाश हुया सभात बैंठल। 
श्लोक | 
सखीभिः सकमभेद्यां - जानकी जनकोऽनयत्‌ । 
महेश धनुः स्कस्धे निधाय शोभितां सभाम्‌ ॥। 
सूत्र ० तदनन्तर राजा जनक अभ्यन्तर प्रवेशिये महेशक अजगव धनु कन्ध 
करिये दुहिता सौताक वस्त्र अलङ्कारे मण्डित करिये सुवण 
पंकजमाला हाते दियाकह सखीसब सहित यैचे उत्सव उत्सुके सभा 
प्रवेश करावल ताहे देखह । निरन्तरे हरि बोल हरि । 
| £. भकाः शीत 
राग सुहाइ--चुटकलामान 
प्र ० जानकी कामिनी कौतुके आ लीलाये । 
“० सुखी सब सङ्ग रङ्ग करणु केलि, मेलि आञ्चोले दुलावे ॥ 
पद - नव पिउ परश रसिक करू बाला माला करतले लोले। 
चरण रज्जि मणि मञ्जिर झनकित कनक किडुःणी रोले ॥ 
मत्तगज गामिनी कामिनी माई याई निज पिउ पाशा। 
हेरिये नूपस॑व मदने दहतु मन कहतु क्कष्णाक दासा ॥ 
[ सुत्र० ०- राज नन्दिनीक नव यौवन रूप लावण्य निरेखि राजा सबक काम- 
| वाणे पीड़ल अचेतने मूच्छ हुया पल पुनु चेतन लभिये उठिकहु 
परम आकुल भावे सीताक कातर कय राजा संब बोलये लागल | 

सामा 


१५ 


एक राजा - हे प्राणेश्वरि ! काम सागरे मगन भेलो; निस्तार करह्‌ । 
अन्यराजा--( आङ लि मुखे लैया बोलल ) हे राजनन्दिनी ! मदने मन 
मर्दय ! प्रिये ! हामाक हस्ते परख । | 
आर राजा --(रशने खेर कामूरि बिनये बोल) हे सुन्दरी ! मदन वाणे हामार 
प्राण फुण्टि याइ । वचन अमिया रस बरखि हामाक जीयाज्जो । 
आर राजा--( कामे भुलि बोलय ) हामार गृहे यत महादइ थिक सब 
तोहार दासी देवब । हामो तोहार चरणक दास भेलो । हामार 
आगे खानिक तम्भिये । कटाक्षे निरेखि प्राणदान देह। | 
सुत्र०-ऐचन कामे मत्त हुवा राजा सब नाना विर्ध बीभछ भावना 
करय । पेखि सीताक सखी कनकावती, मदनमन्थरा, चन्द्रावती, 
सूर्य्यप्रभा काहु .राजाक गोडे मारि भरचय, काहुक हाते ठेङ्गना 
मारय, काहुक गले वस्त्र बान्थिये ढुइ तिनि सखीये घषाबे, से 
सव मुखको न गणय । तथापि नृप कुमारीक कातर कय थिक । 
- :  अये लोक, हरिक भकति हीन कामातुर पुरुषक देखह । जगतक 
ै माता जनकनन्दिनी ताहेक जानये नाहि । इहा जानि निरन्तरे 
हरिबोल हरि। | वि 
श्लोक 
जगाद जनको वाक्यं पश्यतैतद्धनुन्‌ पाः । 
इदं सज्यं करोति यः तस्मै सीता समपेयें । 
सुत्र०-जतक राजा राजसभाक स्वस्थ कय बोलल । 
जनक --आहे राजासब.! हामु सत्यवाणी कहैछि ता शुनह। सीताक 
विवाह निमित्त चिन्तिते ओहि महेशक धनु गगण हन्ते पडल । 
तदनन्तरे आकाशीवाणी शनलो--ओहि धनुत ये गुण दिते पारय 


०० 


ताहेक माथे कुसुम माला दिये सोता स्वामी बरब। इहा सत्य 


जानि यत्न करह। . 
सूत्र -ओहि वाक्य शुनि शतधनु नाम राजा परम र हा प 
गिया पहिलेहि धनु धरल । दशन क्रामुरि गुण प्‌ नत 4 
पडल । तदनन्तरे चन्द्रकेतु धनु धरि कहु कथम्‌ कथर्माप ७५ स्‌ 
धनु सेते पड़ल । वाहे देखिये राजा पुरञ्जय परम आट नु 
धरि वाहु बले लाड़िवाक ना पारि उफरि पड़ल । ह ता 
कुमुदाक्ष कटित वस्त्र काचिकहु अधर कामरि धनुक दावादया 

१६ 
तुलि महाप्रयास पाइ विद्वेष करल । लाज होइ समजात पडि 
हात पाव आचरय । 


श्लोक 
राममाह मुनिर्व्व॑त्स ! किन्निरीक्ष्येह तिष्ठसि । 
कौशल्यानन्दनोत्तिष्ठ त्वं सज्यं कुरु काम्मु कम्‌ ॥ 
सुत्र०-हे सामाजिक, राजा सबक परम वीभत्स देखिये मुनि रामक बोल। 
विइवामित्र-हे कौशल्यानन्दन ! तुहु कि निमित्त पेखि रहैछ ? उठह, ओहि | 
धनुत सत्वरे गुण लगाव । 
श्रीराम (ऋषिक प्रणाम कय बोल) आहे मुनिराज ! हामु बालक, ओहि 
धनु वज्त्राधिक कठिन । इहात गुण दिते हामार सामर्थ्यं कंचन 
होइ ? तथापि तोहार आज्ञा पालि यत्न करब। ये वनुत गुण 
दिते महाराजा सबो नाहि पारल इहात हामात कोन लाज ? 
सूत्र ०--पीत वसन काचनि काचि लीलाये चलल । 
राजासब-( बिहसि बोलल ) ओहि काहेक छवाल ! कि उपालम्भ भेलि। 
सुत्र ० - श्रीरामचन्द्र अजगव धनुक बाम हाते धरिकहु येचे कुसुम मालाक 
उपरक खेपि पुनर्व्वार लुम्फि धरल; पेखि राजा सब मुख मलिन 
_ भेल । गव कट 
| श्लोक २ 
धृते धनुषिं रामेण सीता शङ्कित-मानसा । 
अनन्तं कच्छपं पृथ्वी याचित्वेदं जगाद सा ॥ 
सूत्र ०--हे सामाजिक ! येखन रामचन्द्र अजगव धनु धरल, सीता शङ्ित 
भावे चिन्तित भेलि । 
सीता-हा (5 हामार स्वामी परम सुकुमार नवीम वयस ! वज्ञाधिक 
कठिन महेशक धनु, इहात गुण दिते स्वामी जानो नाहि पारय ? 
हा हा पिता कि दाइण कर्म्म कयलि ! ( ओहि चिन्ति पृथिवीक 
कातर कय बोलल ) हे माता वसुमति ! तुह थिर हुया रहब। 
हें पिता अनन्त ! तुहु भाल कये पृथिवी धरब। हे ईश्वर 
कूम्मराज ! तुहु अनन्त पृथ्वीक सन्नद्धो धरब। तोरा सबक 
प्रसादे स्वामी यदि धनुत गुण दिते पारय, तव आमि अगतिर 
गति हबे । , [ 
सूत्र ०--ओहि बुलि सीता स्वामीक समुखि निरिखि रहल । 

१७ 
श्लोक 

रामस्तु शङ्कितां सीतां निरीक्ष्य कृपया प्रभु: । 

प्रसह्य सज्यमकरोल्लीलयाजगवं घनुः॥ 
सुत्र० -से कृपामय रामचन्द्र सीताक सकरुण भाव पेखि तत्‌ काले लीलाये 
धनुत गुण लगावल से ईश्वर पुरुषरामचन्द्र हासि हासि अप्रयासे 
कर्ण मान टाने धनुत टङ्कार कयल । ठत्‌कार शवदे ,मध्यभागे धनु 
भागि पचारे छिड़ल। येचन बज्रपात भेल तद्वत्‌ रामक महा 
महिमा पेखि राजा सब सचकित भेलह । सीता धनुभङ्ग पेखि 
आनन्दे मगन हुया येच श्रीरामक माथे कुसुम माला दिये स्वामी 

बोलि बरल, तो देखंह शुंनह। निरन्तरे हरि बोल हरि । 


- गीत... 
.. _ - रागनमाहुर। | 
धरू. ०--आनन्दे राजनतिन्दनी हासे । रामक पाश चेललि लय लासे ॥ 


पद-- स्वामीक माथे माला परिधाइ। करि परणाम पावे परि माइ ॥ 
धरिकहु रमणी राम हासि तोले । स्वामिनी क मिनीआञ्चोले ढोले ॥ 


सूत्र - हे सामाजिक । सीता रामंके स्वामी भावे बरिये कपूर ताम्बूल 
योगाइ आनन्दे रहल । ताहे पेखि राजा सब शोक कोपे मोहित | 
हया धनुबान धरिये' रामक परम दर्पकय गरजे। | 

राजासब--आये ! काहेक छवाल ! आ: हामार कन्या ओहि लिया याइ ! 
हाम संब राजाक धिक धिक्‌ । 

सुत्र०--ओहि बोलि धर मार रोल आन्दोल बहुत कयल । 


श्लोक . 


श्रुत्वा सीताभवद्भौता भुपाल वीरभाषितं । 
रुरोद वेपथुमती शोचन्ती च पति प्रति॥ 


सुत्र० राजा सबक परम आन्दोल रोल शुनिये राजनन्दिनौ, भये परम ' 
` आकुल भेलि। जानकी येचे स्वामीक लागि विलाप कय बोल ता 
देखह शुनह । निरन्तरे हरि बोल हरि । 

सीता- हा हा विधि, हामार कि कपाल मिलिल ! हरि हरि, राम स्वामी 
परम सुकुमार नवीन वयस, सङ्ग सोदर मात्र सहाय । ओहि परम 
निकरुण दारुण राजा सबके कंचे युद्ध जिनिब ? हा हा देव विधि 
कोन अपराधे हामाक वञ्चल ! 


सुत्र०- ओहि बोलि जानकी येचे,स्वामीक विलाप कयल, आहे ,सामांजिक 
लोक ता देखह शुनह । निरन्तरे हरि बोल हरि । 


गीत 
| राग गोरो--विषमताल । | 
ध नाइ नाइ चेतन तनु नयने झुरे वारि । 
विलपति भाइ पिउक लाइ तापे परि कुमारि ॥ / 
पद-- पुरब जनम पुइन परम पावल पहु ओहि । 


वख्झिम विधि हातक निधि हरे अभागीक मोहि।। 
दुल्लेभवल्ललभागिया आकुल करतु हृदि हामारि । 
हेरि हरि स्मरे श्वास फोकारे पहुक मुख निहारि ॥ 


श्लोक 


भीतां सीतां ततो रामः; निरीक्ष्य कृपया प्रभः । 
प्राह प्रियां समाइवास्य मा भै: स्थिते मयि ॥ 


सूत्र० - प्रियाक परम सन्ताप निरेखि रामचन्द्र बहु मेलि प्रियाक धरि कहु 
आश्वास कय बोलल । 


रामचन्द्र- है प्राणप्रिये ! तुहु काहेक भय करह ओहि राजा सब हामार 
गु कोन हय ? येचे सिंहक आगु बालक हरिण । हामाक वाण 
प्रहारे एहि णे पलावब । तुहु आजु कौतुक देखह । 


सुत्र क आश्वास करिये रामचन्द्र धनुक टकार करिये राजा सबहक 
बोल । 


रामचन्द्र--आये पापी राजासब ! हामु धनु भङ्ग कय जानकी पावल, कि 
निमित्त इहात विपक्ष आचारह ? यत शकति थिक हामाक समर 
करह्‌ । 

सू त्र०- रामक वाणी शुनि नृपसब परम आटोपै ट 


कार कय वाण बरिषल । 
रामचन्द्र सोहि शरसब छेदिये राजा सब 


क गावे गावे वाण प्रहारि 

हृदय भेदल । काहु राजाक उर कर काटि कटि पेलावल । काहुक 
बाहु कन्ध छेदल । अपर नृप सब मरण भये पलावल । 


श्लोक 


निरीक्ष्य साक्षाद्रामस्य विजयं जनको मुदा । 

विवाहे विधिवत्‌ वीरो राघवाय सुतामदात्‌ ॥ 
सुत्रं०-तदनन्तर रामचन्द्र परम विक्रम देखिये जनक राजाक मने अति 
आनन्द भेल । दुत पठाइ राजा दशरथक अति सत्वरे अनावल । 
राजा दशरथ पुत्रक विक्रम, सीताक प्राप्ति शुनिये आसिकहु 
जनकक परक कौतुके आलिङ्गि धरल, येचे नाचये लागल । राजा 
जनक विवाहक सम्भार मिलावल । विश्वामित्र कुसण्डि करिए 
होम आरम्भल।  - . | 


ठ ना 0 आलोक न हु 
ऋषिः निरीक्ष्य सीतायाः रूप लावण्यमद्भुतम्‌ । 
पुलकाङ्गः पपातोव्व्या कामार्तो मूछितो यथा ॥ 
सूत्र ० - मुख चन्द्रिका करिते सीताक भुवन मोहन रूप निरेखि ऋषि कामे 
आतुर भेलह हातक श्रव श्रुव खहिं परल । शरोर कम्पि मुरुछि 
परल ताहे पेखि शिष्य गालव प्रबोध बोलल । 
गालव-हे गुरु तोहार कोन व्यवहार ? स्वस्थ हुव । 
श्लोक 
ततश्चेतन मालभ्य मुनिमेन्त्रमुदीरयेत्‌ । 
तदोद्वाह विधो तस्मिन्‌ उत्सवः सुमहान भुत्‌ ॥ 
सूत्र ०तदनन्तरे मुनि चेतन लभिए विष्णु स्मरि हाते श्रुव धरिए विवाहक 
होम कराइते लागल । सोहि समये वर कन्याक केश एक ठाम 
करिये पानी ढालिते ब्रह्मा, इन्द्र रुद्रादि देवता सव येचन आनन्द 
मिलावल ता देखह शुनह । निरन्तरे हरिबोल हरि । 
गीत 
राग सुहाइ-यतिमान । 
ध्र ७ -- रघुनाथ कौतुके करतु विवाह । 
है सुरपुर मिलल उत्साह॥ 

शम्भु स्वयम्भू गुण गावे । इन्द्र मृदङ्ग रङ्ग बावे ॥ 
बरिषे कुसुम सुर रामा । पुरल सब मन कामा ॥। 
सूत्र -ऐवन परम महिमा आनन्दे सीताक विवाह दिये राजा जनक यत 


सर्व्वेस्व पारल सब रामक योलुक देहल। दशरथ राजाक बहुत 
सम्मान कय अयोध्याक लागि वर कच्या पठावल । 


श्लोक 
ततोउति-कौतु को रामः प्रियया सह सीतया । 
ससोदरो मुदाश्राजदयोध्याम्प्रययौ पुरिम्‌ ॥ 
सुत्र०-- तदस्तर प्रिया सीता सोदर सहिते श्रीराम दर्द येचे अयोध्या चलल, =» 
हे लोक ता देखह शुनह; निरन्तरे हरि बोल हरि। | 
= गीत 
रग भाटियाली-यतिसान। - त 
ध्र०- करणु कौतुके चलतु रमया रमणी सङ्गहि जाइ। 
नील घने येच बिजुरि उजुरि कुञ्जर गमनी माइ॥ 
पद-- कनक कङ्गन झनके झमके टमके कय लयलासः। 
पिउक पेखि मुख आखि मुदि रहु लज्जित इषत्‌ हास । 
मत्त मातङ्ग सङ्गै यैचन तरुणी करिणी आवे। 
जय जय रव चौदिशि उत्सव कृष्ण किङ्कुरे गावे ॥ 
श्लोक | 
ततः आगत्य तरसा भागंवो भ्रुकुटि मुखः । 
स्कन्धे निधाय कठिनं कुठारं राममब्रवीत्‌ ॥ 
सुत्र०--ऐचन महोत्सवे रामचन्द्र सीताये सहिते चलेछे । तदनन्तर महेश 
गुरुक धनु भङ्ग शब्द शुनिये परम क्रोधे परशुराम प्रचण्ड मूत्त 
हुया स्कन्धे कुठार धरि कहु रह रह बोलि रामचन्द्र आग बेढ़ल । 
परशुराम--अरै वेरटक पुत्र ! मेरा गुरुक धनुभंग कय तोहो कहे याव? 
परशुरामक कथा तोहो जानये नाहि? हामु एकविशतिवारे भूमि 
भ्रमिये सब क्षत्रियेर मुण्ड मारलो । से कारणे कुठार मलिन भेल 
अः आजु तोहोक स्कन्ध रुधिरे निका करबो । 
सूत्र ०--ओहि बृसि बाहु का५रि परम चटि चर्पटि करिये थिक । 
श्लोक 
तश्निशम्याभवद्भीतः भयादृशरथो नृपः । 
.स्कन्धे च वसनं कदृध्वा भागंवस्ज पद्‌ ऽपतत्‌ ॥ 

सूत्र०--परशुराम क्रोध भावना पेखि राजा 
हा हा सव्वनाश भेलो बोलि गले 
पड़िये अनेक कातर कयल । 


दशरथ - हे प्रभु परशुराम ! हामार पुत्र रामचन्द्र बा लक मति । इहार 
दोष मरष गोसाठ्गि। तोहारि चरणक दास भेलो । माथे खेर 
धरो हामाक पुत्र दान देहु । यब नाहि क्षमा करब तब पुत्रक 
छोड़ि हामाक माथा लेह । 


ड सूत्र ०--ऐचन अनेक कातर कयल । तबहु भागव क्रोधे बहुत बल्कय । 


दशरथ प्राण अन्तरीक्ष भेल । 
कापर बान्धि भार्गवक पावे 


ताहा पेखि दशरथ राजा हृदय मुष्टि हानि बाहुरि रामचन्द्रक 
गले बान्धि धरि कहु बोलय । 
t दशरथ-हा हा पुत्र अन्तकक हाते पड़लि । तोहारि दरसन आजु परिछेद 
` भेल। Rees ह | 
सूत्र०- ओहि बोलि दशरथ बहुत विलाप कयल ।. | 
____-.- श्लोक 


विलोक्य भागवं भीता सीता वोपतमानसा । 
हरोद पतिमालिङ्गय हा हतास्मीतिवादिनी॥ 
सूत्र ० -तदन्तरे कालान्तक प्राय परशुरामक निरिखि सीताक शरीर 
काम्पे' । कम 
सीता--हा हा सकले गुण भाजन स्वामी हामार आजु काहेक देलह; 
बिहिक बिडम्बना कि भेल ! 
हे सत्र -ओहि बुलि स्वामीक आलिङ्गि धरिये येचे विलाप कयल ताह 
| देखह शुनह्‌ । 
दि गीत 
राग गोरी-यतिमान । 
ध्र०- हरि हरि रमणो करये पडि माइ । 
दै पेखि परम पिउ जीव येचे याइ ॥ 
पद - पावल कत पुण्ये हि पहु हामि। 
"= + १ हाते हरये बिहि नवनिधि स्वमी ॥ 
नीर झुरये फुकारये घने श्वासा । 
वङ्कु विधाता कयल सब नाशा॥ 

श्लोक 
सन्तापं प्रेक्ष्य सीतायाः भक्तायाः भक्तबत्सलः । 
प्रियां प्रोवाच परमां पाणिना माज्जेयन्मुखम्‌ ॥ 
० भक्ता सीताक ऐचन परम सन्ताप देखिये श्रीरामचन्द्र होते 
प्रियाक मुख मोचल । सप्रेम वाणी बुलि आश्वास कथल । 
रामचन्द्र --हे प्रिय ? ओहि वनवासी ऋषिक दर्पं देखिये तोहारि तरास 
मिलल । ओहि हामाक आगु कोन पतङ्ग ? देख एहि क्षणे दुष्ट 
द्विजकदप चूर करब । हे प्राणप्रिये ! आजु कौतुके देखह ऋषिक 


सूत्र 


मुज्ड मुण्डाञो । । E 
सूत्र०--तदनन्तर पुनर्व्वार दशरथ दशने तृण धरिये परशुरामक आगे 
परल । | भि 
दज्ञरथ--हे ऋषिराज ! हामाक पुत्र दान देहु । तोहारि पावे धरेछि । a 


परशुराम - (क्रोधे दशन चव्विये राजाक तज्जिये बोल ) अये कुठार | 
रेणुका माताक कण्ठ, छेदिते तुहो पारल, आजु दशरथ कुमारक 
प्रति तोहो अति ,शान्त भेलि ! आः आजु तोहार धिक्कार, 
'हामार धिक्कार थिक ! __ 
स्‌त्र०-ओहि बोलि कुठार तुलि श्रीरामक निरेखि माथा झङ्कारि कुठार 
ऊद्ध'क खेपिये पुत्‌ लुम्फि धरि कहु कुठार निरेखि बाहुत कामोर 
देलह।शरीरकाम्पे। . .. 
"श्लोक ` 
` विश्वापित्रस्तदागत्य भार्गवं प्राह कोपतः। 
अरे द्विज कुलाङ्गार मत्‌ शिष्यं हम्तुमिच्छसि॥ 
विइवामित्र- अये दुष्ट द्विजाधम ! हामार परम शिष्य रामचन्द्र। आहेक . 
बधो द्यम तुहु भेलि ! अये यत सकति थिक आजु हामाक युद्ध 
देहु । तो [रि दपं चूर करब । 
सूत्र०-परशुराम महाकोपे दण्ड धरल । विश्वामित्रो दण्डधरि धावल । 
दोहोर दण्ड प्रहारक चोटे चूर भेल। तदन्तर चवड़ि धरिये युद्ध 
कयल । प्रहारक चोटे दोहो चवड़ि छिड़ि परल। तदनन्तर 
बाहुयुद्ध कयल । दोहो दोहोक धरिये पडि ब्रागरय। दोहो ऋषिर 
परिधान चम्मं खसि पड़ल। विष्णुक अंश अजय वीय्ये परशुराम 
ताहेर पराक्रम सहये ना पारि विश्वामित्र भङ्ग मानि प्राण रक्षा 
क्ये पलाबल । परशुराम पुनर्व्वार कुठार चुलि श्रीरामक 
गज्जंय । 


` 


oT 

| श्लोक 
लक्ष्मणः प्रेक्ष्य तत्‌-दर्प राममाहं सकोर्पत; । 
आज्ञापय बंधे चास्य दुज्जेनस्याततायिनः॥ 
सूत्र०-ऋषिक परमं दपे देखिये लक्ष्मण कोपे वस्त्र काचि कहु रामक 
प्रणाम कये बोल । 
लक्ष्मण--हे रघुनाथ ! ओहिं आतताइ दृष्ट द्विजक बधे कोन दीष थिक ? 
हामाक आज्ञा करह, आहेक प्राण छोड्राडऔो । 
सूत्र ० --ओहि बोलि धनुष टङ्कारि श्वुषिक समुख होइ लक्ष्मण दशर 
बोल । ह, 4 
लक्ष्मण-हे पिता ! ओहि क्षत्रियघातकी परमपातकीक कत कातर करेछ। 
सत्वर अन्तर हव'। आहेर मुंण्ड मारो । हर 
त्र०--ताहे पेखि राम हासि लक्ष्मणक पाचु कय बोलल । 
रामचन्द्र-अये भाया !  तुहु बालक, रह रह । ओहि दृष्ट द्विजक हामो 
दण्ड करबो । तुहु सुखे युद्ध देखह। 
श्लोक 


` ` धनुष्टङ्कारमंकरोत्‌ भार्गवं भीषयन्‌ प्रभुं : । 
तष्ठ तिष्ठेति तम्प्राह नयाम्यद्य यमालयम्‌ ॥ 
सत्र०-शारङ्ग टङ्कार कथकहु श्रीरामचन्द्र परशुरामक समुख हुया बोलल । 
रामचद्र-आये दुष्ट द्विजाधम ! -क्षंत्रिय सब मारि तोहो गरब करेछ ! 
तोहार माता रेणुकाक काटिये पाप आचरल । सोहि.कथा कहिया 
हामाक भीति देखाव ? रह रह आजु तुहु यमपुर देखब। यत शकति 
थिक हामाक समुखं हुया रह । हँ 
सत्र०-हे सामाजिक.! श्रीरामक घनुटङ्कारे परशुराम हृदय विदारल । 
परम तरासे सब शरीर काम्पे । हातक परशु खसि पड़ल । प्राणक 
कातरे येंचे पलावल, आहे लोक ता देखहू। 


... गीत 
| राग काताडा-परिताल । 
ध्र०— । „ धावेधरि शारङ्ग रघुनाथ, । 
तरासे श्ुषिक कम्पय पाव हात ॥ 

पद -परश खसल दूर भेल राग। पड़ल दण्डवते रामक आग ॥ 
राखहु तोहारि अंश हामु राम।-दशने खेर धरो करो परणाम ॥ 
सृत्र०-परशुराम श्रीरामक भागे पड़िये बहुत कातर कय बोल । 
परशराम-हे प्रभो श्रीराम ! तोहो परम ईश्वर । हामु तोहारिसे अंश । 
` इहाना जानि दपं कयलो। हामाक दोष मरष गोसाडि । 
सूत्रञ-भागंवक कातर पेखि लक्ष्मण सीता बहुत हास्य कयल । 
श्रीराम--(विहसि बोल) हे भृंगुपति राम! हामार परम, अमोघ वाणः 
तोहारि बध निमित्त उद्यम भेल । इहाक-सम्वरण करिते न पारि। 
( ओहि बोलि. वाणा आकर्ण पूरल।) .. 77: ३: द 
परशुंराम--(दश नख मुख लैये तरासे) हे स्वामी ! तोहार घम्मँक पुत्र 
__ -भेलो हामाक प्राण-दान देहु... : ` - ! 


श्रीराम -(विहसि बोल) आये भार्गवः! .तुहुः निर्भये रह। तोहार जीव 
राखलो । किन्तु हामार वाण व्यथ नोहे । तोहार अस्वार छेद 
क्रोहो ॥ ~... | कप पड़ त नार त 1 प 2 कहग 
सूत्र ओहि बोलि श्रीराम गगंनक लागि वाण खेयल' । परशुराम श्रीराम 
आलिङ्गि बोलल। ...: | | 
परशुराम -हे बाप ! तोहारि प्रसादे आजु प्राण रहल। आः पुनर्व्वार 
उपजल, । ४-55० एकमत व+ 
सूत्र -ओहि बुलि-परशुराम तपोवने प्रवेशल ।. 
: ग श्लोक . 
निज्जित्य भार्गवं रामं प्रियया सह राघवः। | 
पुरीं अयोध्यामाविश्यत्‌ मातृभिः शम्प्रवेशित: ॥ ` 
सूत्र०-हे सामाजिक ! भार्गव रामक जिनिये श्रीरामचन्द्र प्रिया सहिते 
अयोध्या पुर प्रवेशल । रामक माता ;कोशल्या श्रीरामक विजय 
बात शुनिये अनेक स्त्रीसब सहित परम मङ्गल गीत आनन्दे 
बाजाना बजाइ वरकन्यार हात एक ठाम करिकहु महोत्सवे गृह 
प्रवेश करावल । आसने बैठाइ रामक सीताक माथे दुर्ग्वाक्षत 
सिञ्चारि आशीर्व्वाद कयकहु परम उत्सुक कौशल्या आनन्दे नृत्य 
कयल । रामक ऐचन बिबाह महोत्सव सम्पूर्ण भेल । 


नट 

भृशं तुष्टमना रामः सम्ध्राप्य परमां प्रियां ।. . 
- तया कुव्वेन कामकेलि रेमे मणिमये गृहे॥ 
सूत्र० -नरिभुवनमोहिनी पढुमिनी जांनकी सीतांक लभिकहुं, श्रीरामचन्द्र 
आनन्दे मगन हुवा मणिमय रत्नमन्दिरे प्रवेशिये सीताये सहित 
` येचन परम कांमकेलि कय रहल .ता देखह शुनह । निरन्तरे हरि 
बोल हरि। ` वमा कण १ काट 
_ गीत 
राग.कल्पाण-खरमान _ 
झैँ०--ए करु रमया, केर रमया रस केलि। 
` - काञ्चुरी छुरि-फुरे कुच :कुच रति कौतुके कराः अलि ॥ 
पद--नवं धर धरिये अवर मधु धञ्चल ! लोचन मुदि रहु माइ ॥ 
` करत सुरत मत्त मातङ्ग गामिनी । कामिनी यामिनी याइ ॥ 
चञ्चर चिकुर निकर कर कून झनकित रतनकु मॉला॥ 
श्रमजल विन्दु इन्दु मुह सोहे मोहे पड़ल वरबाला॥ 
परम रसिक गुरु छिरि शुक्लध्वज राजा नृपति प्रधान ॥। 
जयतु जयतु नित्य ईश्वर कृष्णंक केलि लीला रस जांन॥ 
सूत्र०-ऐचन परम रसे केलि कय सीताक मनोरथ पुरि रामचन्द्र 
अनुदिने आनन्द मन्दिरे रहल । 
| श्लोक 
श्रीराम विजयं नाम नाटक पुर्णताङ्गतम्‌ । 
श्रीकृष्ण पादपकद्मस्य प्रसादेन सुनिश्चितम्‌ ॥ 
सूत्र०-श्रीकृष्ण पादपत्म प्रसादत श्रीरामविजय नाम नाटक सम्पुर्ण 


भेल । 

मुक्ति मङ्गल भटिमा 
जय जय ईश्वर राघव राम। पुरल यो जानकी मतकाम॥ . 
जग जन जीवन सोहि मुरारि । मुकुति मङ्गल करतु तोहारि ॥ 
योहि पालि पिताकेरि आश । सीता सहित ला वनवास ।। 
साधल जय वो राकस मारि। सोहि करतु नित्य मुकुति तोहारि ॥ 

बालि घालि सुग्रीवक पाट । देलहु यो लये बानरक ठाट ॥ 
बान्धल सेतु पयोधिक वारि। सोहि करतु नित्य मुकुति तोहारि। 
ठाटे बेढ़ल चौदिक लङ्घा। राकस लोक मिलावल शङ्का ॥ 
छेदल यो रावण केरि माथ । मुकुति करतु सोहि रघुनाथ ॥ 
` आवल सङ्गो बातरक ठाट ।. राजा. भेलि अयोध्याक पाट ॥ 
यो जानकी मन पूरल मुरारि । मुकुति मङ्गलः करतु तोहारि ॥ 
रामक परम भकति रस जाना । श्रीशुकलध्वज नृपति प्रधाता । 
राम विजय यो करावत - नाट ।; मिलहु ताहेक वैकुण्ठक बाट ॥ 
रामक चरणे शरण लेह जानि। सब अपराध मरष तोहो स्वामि:।। 


pS 


. कृष्ण किङ्कर शङ्कर बोल.। करु सब नर अब हरि हरि रोल ॥ ५. 
७. हि _ 
t 
4 

